open-index/open-wikipedia-markdown huggingface dataset:
Rangdi Wetterhus Krogstad

**Rangdi Wetterhus Krogstad** (født 5. mars 1966) er en norsk politiker som representerer Høyre i Hedmark. I valgperioden 2013–17 er hun partiets første vararepresentant til Stortinget. I perioden 2001–05 var hun andre vara.

Krogstad er ansatt som fylkessekretær i Hedmark Høyre. Hun har en lang karriere innen lokalpolitikken, med verv dels i Tynset og dels i Ringsaker.

## Referanser


## Eksterne lenker
*
Jørand Ødegård Lunde

**Jørand Ødegård Lunde** (født 4. januar 1961) er en norsk næringsdrivende og politiker som fra 2023 er ordfører i Vang kommune. Hun representerer Bygdalista i Vang.  

Fra 1999 til 2014 representerte hun Høyre på fylkestinget i Oppland, og var partiets gruppeleder fra 2007 til 2014. Hun meldte seg ut av partiet etter fylkestingsnominasjonen i 2014 og satt som uavhengig representant frem til valget i 2015. Hun var vararepresentant til Stortinget fra Oppland fra 2001 til 2013, men møtte ikke.

Lunde vokste opp i Vestre Slidre og er selvstendig næringsdrivende og bonde med sau og pelsdyr i Vang i Valdres. Fra 2015 til 2023 var hun daglig leder i Valdres natur- og kulturpark. Hun har vært styremedlem i blant annet Innovasjon Norge, Oppland fylkeskraft, Valdres Næringsutvikling, Norges Pelsdyralslag, Vang Energiverk og Oslo Skinnauksjoner.

Ødegård Lunde har utdanning innen administrasjon og ledelse fra Høgskolen i Innlandet, historie fra Universitet i Bergen og NTNU og styrekompetanse fra Handelshøyskolen BI.

## Referanser


## Eksterne lenker
* 
*
Karen Anne Kjendlie

**Karen Anne Kjendlie** (født 2. oktober 1967) er en norsk politiker som representerer Høyre i Vestfold. I valgperioden 2013–17 er hun første vararepresentant til Stortinget. I perioden 2005–09 hadde hun samme posisjon.

Kjendli har hatt lokale tillitsverv i Høyre siden 2001. Hun var medlem av bystyret i Tønsberg 2011–15 og gruppeleder i Vestfold fylkesting fra 2007-2014. Hun har yrkesbakgrunn  kommunikasjon, PR, salg og ledelse, og jobber i dag som rådgiver i Vestfold fylkeskommunes regionalavdeling.

## Referanser


## Eksterne lenker
*
Frank Willy Pedersen Djuvik

**Frank Willy Pedersen Djuvik** (født 3. desember 1979) er en norsk politiker som representerer Fremskrittspartiet i Sogn og Fjordane. Han er partiets fylkesleder og gruppeleder på fylkestinget. Han er også FrPs gruppeleder i Førde kommunestyre.

I 2012 vakte han noe oppsikt med et blogginnlegg med overskrifta «Eg hatar Islam og muslimar». Han sa i ettertid at han nærer «intens uvilje mot alle religioner, ideologier og organisasjoner som skal påvirke mennesker til å oppføre seg slik de har definert», og at han like gjerne kunne ha brukt overskrifta om kristendommen, men at han «valgte tittelen som et bevisst virkemiddel for å fange oppmerksomhet».

## Referanser
Michael Bjørn Hansen

**Michael Bjørn Hansen** (født 22. april 1945) er en dansk advokat, med ekspertise innen skatterett og strafferett. Han arbeidet i mange år i det danske Skatteministeriet. Han har også vært politisk engasjert, gjennom arbeid i en rekke organisasjoner, i Socialdemokraterne og en periode i Enhedslisten.

Hansen ble cand.jur. fra Københavns Universitet i 1978, og begynte samme år som veileder i strafferett for studenter ved universitetet. Fra 1982 begynte han å undervise i skatterett.

Han har vært ansatt i 30 år i det danske skattevesenet (i dag SKAT), i 22 år som kontorsjef. Han har spilt en rolle i debatten i flere av skattesakene som har nådd dansk offentlighet, og har bidratt til at kritisk søkelys har blitt satt på SKATs kontrollvirksomhet.

I 1984 var Hansen en av medstifterne da den københavnske kafeen, kulturstedet og nattklubben Cafe Krasnapolsky startet. Han satt i ledelsen for stedet fram til 1996. Senere har han gitt ut bok om cafelivet på stedet.

Fra 2008 begynte han å arbeide med saker der bankkunder har hatt store tap, der hele pensjonsformuer har gått tapt i kjølvannet av dårlig bankrådgivning.

## Politisk virke
I universitetsdagene var Hansen aktiv i studentpolitikken, og formann for Studentersamfundet i København. Da han begynte å undervise ved universitetet ble han representant for deltidslærerne i universitetets styrende organer.

Fra 1983 til 1987 var han formann i Danmarks Jurist- og Økonomforbund i den statlige skatteforvaltningen, og medlem av DJØFs representantskap. Deretter var han fram til 2002 formann for de akademiske sjefer i Told- Skattestyrelsen. Fra 1996 til 2006 var Hansen medlem av Skatteankenævnet for Gentofte Kommune.

Hansen var medlem av Socialdemokraterne fram til 2008. Deretter var han en periode tilsluttet Enhedslisten.

## Bibliografi
* *[[Vesterport (København)|Vesterport]]. En by i byen*, eget forlag (1990)
* *Krasnapolsky. Ti års cafeliv*, Per Kofods Forlag (1994)
* *Hvad må politiet*, Nyt Juridisk Forlag (2010)
* *Dig og politiet*, Nyt Juridisk Forlag (2011)

## Referanser


## Eksterne lenker
* Om Michael Bjørn Hansen på ''forsvars-advokat.dk''
Poes lov

**Poes lov** postulerer at dersom en ikke kjenner forfatterens intensjoner, er det vanskelig eller umulig å skille mellom ekstremistiske meninger og en parodi på ekstremisme. Et korollar av Poes lov er at ektefølt fundamentalisme eller ekstremisme kan bli forvekslet med en parodi. 

Loven ble først formulert av Nathan Poe i 2005 i en debatt om kreasjonisme på nettstedet christianforums.com. Allerede på 1980-tallet hadde det på Usenet blitt advart mot å skrive parodisk uten å bruke smilefjes.

## Se også
* Godwins lov
* Murphys lov

## Referanser


## Eksterne lenker
* Poes Lov på RationalWiki (engelsk)
Forvaltningsbedrift

**Forvaltningsbedrift** er en organisasjonsform for statlige virksomheter med oppgaver som har visse fellestrekk med markedsbasert virksomhet. Forvaltningsbedrift er en underform av forvaltningsorgan, er del av staten som juridisk person og inngår som en del av statsbudsjettet.

Organisasjonsformen har tradisjonelt vært brukt når det statlige engasjementet gjelder forretningsmessig tjenesteyting som vanskelig kan ivaretas på en effektiv måte i markedet.

I forhold til offentlig eide selskaper som er organisert som eget rettssubjekt, gir forvaltningsbedrifter større rom for direkte inngrep fra eieren (staten).

## Eksempler
* Statens pensjonskasse
* Statens kartverk
* Statsbygg
* Norges Statsbaner

## Se også
* Statsforetak
* Statsaksjeselskap
* Særlovselskap

## Referanser
Gaiastova

**Gaiastova** på Hafjelltoppen ble bygget for de olympiske leker i 1994. Under lekene ble Gaiastova og leilighetene rundt benyttet som pressesenter. Gaiastova ligger ved starten av Øyerfjellet og her man tilgang til skiløypene i hele Lillehammer-regionen. I dag inneholder Gaiastova restaurant, afterski, skiutleie og dagligvare.

## Referanser


## Eksterne lenker
*
Victor Hasselblad

**Fritz Victor «Vicke» Hasselblad** (1906–1978) var en svensk industrileder, kamerautvikler og ornitolog. Han var grunnlegger av, og administrerende direktør i, Victor Hasselblad AB, og initiativtaker til Hasselblad-kameraet i 1948. Den amerikanske romfartsorganisasjonen NASA utnevnte i 1962 Hasselblad-kamera til sitt offisielle «plass-kamera», og de er senere brukt av astronautene på månen.

## Referanser
Poul-Henrik Jensen

**Poul-Henrik Jensen** (født 27. juni 1959 i Ribe) er en dansk skolemann, fagforeningsmann og venstresideaktivist.

Jensen har vært forstander for Engelsholm Højskole ved Vejle, og ble i mai 2012 konstituert forstander og stifter av Jyderup Højskole som ble etablert på slottet Sølyst ved Jyderup

Jensen har siden midten av 1970-tallet vært en aktiv skikkelse på den danske venstresiden. Han var først medlem av Danmarks Kommunistiske Ungdom, og satt i DKUs ledelse fra 1979 til 1984. Han var også formann for Lærlinge og ungarbejdernes Landsorganisation fra 1980 til 1984. Under påskestreikene i 1985 var han aktiv, og ble senere faglig sekretær i Dansk Metalarbejderforbunds Lyngby-afdeling fra 1987 til 1994.

Jensen meldte seg i 1990 ut av Danmarks Kommunistiske Parti og inn i Enhedslisten. Han var sekretær i Folketinget for partiet fra det kom inn i det danske parlamentet.

I 2000 ble han leder av Danske Jazz, Beat og Folkemusik Autorer (DJBFA), organisasjonen til danske sangskrivere og komponister.

## Bibliografi
* *Fra Slotsgade til Stutthof, historie om ung politisk fange under besættelsen* (med Niels Ole Frederiksen), Forlaget Friis (2006)
* *Rejse i dødens fodspor, beretning fra en overlevende kz-fange* (med Niels Ole Frederiksen), Forlaget Friis (2001)

## Referanser


## Eksterne lenker
* Om Poul-Henrik Jensen på Jyderup Højskoles nettsider 
* Fra budstrejke og Enhedslisten til musikernes frontkæmper, ''JyskeVestkysten'' 10. juli 2009
Forlagssystem

**Forlagssystem** er en produksjonsform der arbeidere utfører arbeid hjemme, mens en driftsherre skaffer råstoff og betaler for produktene. Forlagssystemet ble mye mindre vanlig i hjemmet, da fabrikkproduksjonen brøt igjennom. Dette var på grunn av den store industrielle produksjonen, som gjorde mange varer billigere slik at folk heller kjøpte fremfor å selvprodusere. Det ble også mer vanlig å ha egne arbeidsplasser hvor det var større produksjoner utenfor hjemmet.
Hans Brattskar

**Hans Brattskar** (født 1. juli 1956) er en norsk diplomat og politiker (H). Han var fra 2013 til 2015 statssekretær for utviklingshjelp for utenriksminister Børge Brende.

## Utdannelse
Brattskar er siviløkonom av utdannelse. og har en doktorgrad filosofiske doktorgrad i statsvitenskap ved Claremont Graduate University i California (1987).

## Karriere
Hans Brattskar var lærer ved Høgskolen i Østfold 1983-1984. Deretter var han aspirant i utenrikstjenesten 1984-1986. Han var deretter ambassadesekretær ved ambassadene i Washington, D.C. og Kuala Lumpur i perioden 1986–1992 og leder av utviklingsministerens sekretariat 1993-1998. Fra 1998 til 2003 var han ministerråd ved FN-delegasjonen i New York. Han var Norges ambassadør til Sri Lanka 2003-2007.

I perioden 2007 til 2008 var Brattskar Utenriksdepartementets spesialrådgiver for fredsbyggende operasjoner. Deretter ble han utnevnt til leder for regjeringens klima og skogprosjekt frem til han i 2011 ble ekspedisjonssjef i Miljøverndepartementet. Han var i Miljøverndepartementet frem til 2013, da han i en periode av året var Norges ambassadør til Kenya samt Norges representant til FNs organisasjoner i Nairobi, før Solberg-regjeringen utnevnte han til statssekretær. Brattskar var ambassadør til FN og andre internasjonale organisasjoner i Geneve fra 2016 til 2020. 

## Referanser




## Eksterne lenker
*
Kaare Ingstad

**Kaare Ingstad** (født 18. oktober 1901 i Kristiania, død 14. april 1999) var en norsk diplomat.

Han var sønn av byingeniør Olav Ingstad (1867–1958) og Olga Marie Qvam (1869–1946), samt bror til Helge Ingstad og Gunvor Ingstad Trætteberg. De flyttet til Bergen i 1915.  Etter Bergen katedralskole og examen artium 1920, samt cand.jur. 1926 startet han i Utenriksdepartementet før han i 1933 tok Utenriksdepartementets aspirantkurs. Han oversatte også Harry Macfie si bok *Gullgraver og pelsjeger* i 1939.  I 1957 giftet han seg med Grethe Krohg (1927–1996) som var fullmektig i Handelsdepartementet, en datter av diplomingeniør Fredrik Christian Krohg (1885-1955) og Frederikke Peters (1889-1983).

## Stasjoneringer
* 1927–1933 attaché ved legasjonen i Shanghai
* 1930–1934 sekretær ved legasjonen i Paris 
* 1935–1938  sekretær i UD og medlem 1935–1939 av Nabolandsnevnden som jobbet for nordisk samarbeid på 1930-tallet
* 1938–1940 legasjonssekretær ved legasjonen i Berlin
* 1940–1945 legasjonssekretær ved legasjonen i Stockholm
* 1945 legasjonssekretær ved legasjonen i Brussel
* 1946–1950 konsul Los Angeles, San Pedro
* 1950 byråsjef UD, så generalkonsul i Antwerpen
* 1951 chargé d'affaires a.i. (midlertidig) til legasjonen i Athen
* 1952 midlertidig sjef ved Militærmisjonen i Berlin
* 1952–1954 konstituert generalkonsul i Hamburg
* 1957–1959 byråsjef UD
* 1959–1965 konsul Hongkong og Macao
* 1966–1971 ambassadør til Norges ambassade i Tel Aviv i Israel, Nicosia fra 1967

## Utmerkelser
* R.1 St. Olavs Orden fra Norge 1964
* Norges Røde Kors plakett 1966
* Idr.M., Idrettsmerket i gull fra Norge
* R. Dannebrogordenen fra Danmark
* Off. Æreslegionen fra Frankrike
* R. Den islandske falkeorden
* Off. Eikekroneordenen fra Luxembourg
* R. Nordstjerneordenen fra Sverige

## Referanser
Nini Bull Robsahm

**Nini Bull Robsahm** (født 1981) er en norsk filmregissør, manusforfatter, produsent og skuespiller, datter av regissør-paret Margarete Robsahm og Oddvar Bull Tuhus, søster til regissør og produsent Thomas Robsahm og niese til den tidligere skuespilleren Fred Robsahm.

## Filmregi - manus og produksjon
* *[[Rovdyr (film)|Rovdyr]]* (2008)
* *[[Hjelp, vi er i filmbransjen]]* (2011)
* *[[Amnesia (2014)|Amnesia]]* (2014)
* *[[De dødes tjern (film 2019)|De dødes tjern]]* (2019)

## Eksterne lenker
* 
* Nini Bull Robsahm hos Filmweb
Jason (navn)

**Jason** er et engelsk og fransk mannsnavn med gresk opprinnelse.

## Etymologi
*Jason* har opprinnelse i to greske navn. Det kan være dannet av *Iason* (gresk Ιασων), som har opprinnelse i greske *iasthai* (ιασθαι), «helberede». *Jason* kan også være dannet av *Eiason*, en gresk form av det hebraiske navnet *Yehoshua* (hebraisk: יְהוֹשֻׁעַ), «Gud er frelse». Navneformene ble til en viss grad sammensmeltet i kristen gresk.

## Utbredelse
I gresk mytologi var Jason sønn av Aison og leder for argonautene.

*Jason* var et populært navn i USA fra 1970-årene til 1990-årene.

*Jason* var et populært navn i England i 1970- og 1980-årene.

*Jason* er ikke kjent brukt i Norge før 1945, og er fortsatt svært sjeldent i Norge. En engelsk kortform av Jason er Jace.

|}

## Kjente personer med navnet
I gresk mytologi var Jason leder av Argonautene. Han gikk på jakt etter det gylne skinn for å vinne tilbake tronen. Under sine reiser giftet han seg med trollkvinnen Medea, som hjalp ham å få tak i ullen og vinne tronen, men som senere vendte seg mot ham da han ble forelsket i en annen kvinne.

I Bibelen er Jason en mann som beskyttet Paulus og Sials.

Personene i listen er ordnet kronologisk etter fødselsår.
* Jason Newsted (f. 1963), musiker
* Jason Pierce (f. 1965), sanger
* Jason Statham (f. 1967), engelsk skuespiller
* Jason Becker (f. 1969), gitarist
* Jason Calacanis (f. 1970), amerikansk blogger
* Jason Lee (f. 1970), skuespiller
* Jason Chan (f. 1971), skuespiller
* Jason Kidd (f. 1973), basketballspiller
* Jason Upton (f. 1973), sanger
* Jason Aldean (f. 1977), sanger
* Jason Crabb (f. 1977), sanger
* Jason Earles (f. 1977), skuespiller
* Jason Mraz (f. 1977), musiker
* Jason Terry (f. 1977), basketballspiller
* Jason Michael Carroll (f. 1978), sanger
* Jason Momoa (f. 1979), skuespiller
* Jason Director (f. 1980), skuespiller
* Jason Segel (f. 1980), musiker
* Jason Manford (f. 1981), komiker
* Jason Castro (f. 1982), sanger
* Jason David (f. 1982), utøver i amerikansk fotball
* Jason Witten (f. 1982), utøver i amerikansk fotball
* Jason Wu (f. 1982), motedesigner
* Jason Morrison (f. 1984), jamaicansk fotballspiller
* Jason Reeves (f. 1984), musiker
* Jason Richardson (f. 1981), amerikansk basketballspiller
* Jason Richardson (f. 1986), amerikansk friidrettsutøver
* Jason Heyward (f. 1989), baseballspiller
* Jason Derülo (f. 1989), amerikansk sanger
* Jason Isbell, amerikansk musiker
* Jason Walker, sanger

## Annen bruk av navnet
* Jason Shipping ASA, norsk shippingfirma
* Jason Voorhees, rollefigur i skrekkfilmserien Fredag den 13.

## Referanser


## Litteratur

## Eksterne lenker
Dalsfjordtunnelen

**Dalsfjordtunnelen** er en veitunnel som på fylkesvei 609 i Askvoll kommune i Vestland fylke. Tunnelen er 500 meter lang. Den ble bygget i 1979, men har stått ubrukt frem til en utvidelse ble påbegynt i 2010. Den åpnet 14. desember 2013 som en del av det såkalte Dalsfjordsambandet, som også omfatter Ottersteintunnelen og den 523 meter lange Dalsfjordbrua.

## Se også
*Ottersteintunnelen
*Dalsfjordbrua
*Nishammartunnelen
*Veitunneler i Norge

## Referanser
Norges ambassade i Teheran

**Norges ambassade i Teheran** huser Norges ambassadør til Iran.

Etter unionsoppløsningen frigjorde Norge fra Sverige i 1905 ble diplomatiske forbindelser mellom Norge og Iran etablert i 1908. Frem til 1962 var sendemannen fra Norge stasjonert i et annet land (sideakkreditert til Teheran):
*1931–1939 Andreas Tostrup Urbye fra Moskva
*1939–1941 Einar Maseng (?) fra Moskva
*1942–1946 Rolf Andvord fra Moskva
*1946–1949 Hans Christian Berg fra Moskva
*1950–1955 Ernest Krogh-Hansen fra Ankara
*1956–1962 Ivar Lunde fra Ankara
Norsk ambassade ble etablert rundt 1962. 
*1962–1965 Knut Aars
*1965–1970 Thorleif Lintrup Paus
*1970–1975 Nils Anton Jørgensen
*1975–1979 Knut Sverre
*1979–1982 Tormod Petter Svennevig
*1983–1985 Nicolay Alfred Fougner, i 1984 flyttet til Islamabad.
*1985–1988 Bernt Stangholm
*1988–1993 Jan Nærby
*1993–1995 Birger Bye, hjemkalt i januar 1995.
Fra 1995 til 1999 var stasjonen ledet av en chargé d'affaires. Siden 1999 har en fortsatt med stedlig representasjon:
*1999–2002 Svein Aass
*2002–2007 Ole Kristian Holthe
*2007–2011 Roald Næss
*2012–2014 Jens-Petter Kjemprud
*2014–2017 Aud Lise Norheim

## Referanser
Sosial endring

**Sosial endring** er definert av Charles L. Harper som «større endringer av samfunnsstrukturer eller kulturelle mønstre over tid». Studier av sosial endring er viktig innen bl.a. historievitenskap, sosiologi og sosialpsykologi, samfunnsøkonomi og statsvitenskap. Tema kan f.eks. være utvikling av folkestyre eller økonomi, globalisering eller endringer i et lokalsamfunn.

## Referanser
Magnus Mæland

**Magnus Mæland** (født 1984) er en norsk politiker (H) og kommunal tjenestemann, bosatt i Bjørnevatn. Han ble i 2023 valgt til ordfører i Sør-Varanger.

Han vokste opp i Skjervøy i Nord-Troms. Han er utdannet adjunkt med fordypning i matematikk og samfunnsfag fra Universitetet i Tromsø.

Han var leder i Troms Unge Høyre 2006–2007, nestleder i Europeisk Ungdom 2008–2010, medlem av Tromsø kommunestyre 2007–2015 og leder i utdannings-, kultur- og idrettskomiteen 2011–2013. Fra oktober til november 2013 var han fylkesråd for utdanning i Troms. Han var daglig leder ved Høyres Nord-Norge-kontor 2014–2015.

Mæland ble lærer ved Sandnes skole i Kirkenes i 2015. I 2016 ble han kontorsjef i Sør-Varanger kommune og i 2018 næringssjef i kommunen. Da Kirkenes næringsforening ble opprettet i 2021, ble Mæland ansatt som daglig leder.

I 2023 ble Mæland valgt til ordfører i Sør-Varanger kommune med støtte fra Høyre, Fremskrittspartiet og Senterpartiet.

## Referanser


## Eksterne lenker
*
Nicolay Alfred Fougner

**Nicolay Alfred Fougner** (1919–2007) var en norsk diplomat.

Han var sønn av ingeniør Nicolay Knudtzon Fougner (1884–1969), som for sin del var dattersønn av Benedict Jenssen, og Marian Sophie Holzapfel (1897). Han giftet seg i 1947 med Colette Heléne Mary (1926) fra Nice.

Etter examen artium 1938 tok han Treiders handelsskole 1939 der han også underviste fra 1940 ett års tid samtidig som han tok en eksamen i revisorfaget. Etter å ha blitt siviløkonom fra Norges Handelshøyskole i 1943 jobbet han for A/S Bedriftsøkonomi i Trondheim i årene 1943–1945 og var ett år i Erstatningsdirektoratet som kontorsjef, før han i 1946 startet for Utenriksdepartementet.

## Posteringer
* 1946 sekretær i UD
* 1947–1949 generalkonsulatet i Shanghai 
* 1952–1956 1. ambassadesekretær ved Norges ambassade i Paris
* 1956–1959 1. ambassadesekretær ved Norges ambassade i Tokyo
* 1960–1964 byråsjef UD
* 1964–1969 ambassadør ved Norges ambassade i Abidjan med sideakkrediteringer til Tananarive, Niamey, Monrovia, Conakry og Dakar
* 1969–1972 stedfortredende direktør ved Forsvarets høgskole, de siste to årene som sivil hovedlærer
* 1972–1976 generalkonsul Hongkong
* 1976–1982 generalkonsul Marseille
* 1982–1985 ambassadør ved Norges ambassade i Teheran, sideakkreditert til Islamabad i Pakistan. I Teheran ble han i 1983 beskutt ved en kontrollpost med politisk politi, og flyttet derfor til Islamabad for å være ut perioden. Episoden medførte at den iranske ambassadør i Oslo ble kalt inn på teppet.

## Utmerkelser
* St. Olavs Orden 1969
* Storkors av Den afrikanske frigjøringsorden fra Liberia
* Storoffiser av *Ordre National de la Côte d'Ivoire* fra Elfenbenskysten
* Kommandør Den hellige skatts orden fra Japan
* Ridder av 1. grad av Dannebrogordenen fra Danmark
* Ridder av Æreslegionen fra Frankrike

## Se også
* Fougner (slekt)

## Referanser
Harald Skjervold

**Harald Skjervold** (født 8. mars 1917, død 3. mai 1995)  var en norsk landbruksforsker, født på Inderøy og bosatt på Ås. Han avla i 1959 sin doktorgrad ved Norges landbrukshøgskole,  som i dag heter Universitetet for miljø- og biovitenskap.

Hans forskning og bidrag til utviklingen av norsk husdyravl og oppdrettsnæring gjorde ham internasjonalt kjent, og fikk store praktiske konsekvenser.

I perioden 1949–54 jobbet han som fylkesagronom i husdyrbruk i Oppland, før han fikk stillingen som forsøksleder ved Institutt for husdyravl på Ås.  Etter å ha avlagt doktorhandling ved instituttet jobbet han som professor og senere instituttleder. 

Som forsker tok han tidlig i bruk moderne datateknologi, og sørget blant annet for at instituttet i 1980 fikk sin egen datatomograf til bruk i forskningen.  Utover 1960-tallet fattet han interesse for fiskeoppdrett som en mulig ny næring. Skjervold fikk etablert et oppdrettsanlegg på Sunndalsøra, et arbeid som etterhvert resulterte i etableringen av Norsk Institutt for Akvakulturforskning. Skjervold var også tidlig interessert i genteknologi.

Skjervold hadde flere internasjonale forskningsopphold, og gjesteforeleste ved institusjoner over hele verden. Han utmerket seg med flere æresbevisninger, blant annet Ridder av 1. klasse ved St.Olavs Orden (1978) og æresdoktorater internasjonalt.   
Et relieff av Skjervold, laget av Nils Aas, ble i 1996 oppført i universitetsparken i Ås. 

I 1987 pensjonerte Skjervold seg, men fortsatte det vitenskapelig arbeidet resten av livet. Skjervold var gift med Gudrun, og han er far til Per Olav Skjervold.

## Referanser


## Eksterne lenker
* Om Harald Skjervold, fra *[[Norsk biografisk leksikon]]*
VM i gymnastikkhjul 1997

**Verdensmesterskapet i gymnastikkhjul 1997** ble arrangert 10. mai 1997, i Antwerpen i Belgia.  

Det ble konkurrert i linje, spiral, hopp og lag. 

## Resultater
### Linje

For Norge deltok også Lin-Veronica Samuelsen, som kom på 8.-plass med 6,90 poeng. 

### Spiral

### Hopp

### Lag

## Referanser


## Eksterne lenker
*
Arthur Barking

**Arthur Barking** (1891–1949) var en norsk skuespiller og scenograf.

## Filmografi
;Skuespiller
* 1917: *[[De forældreløse]]*
* 1918: *[[Vor tids helte]]*
* 1919: *[[Æresgjesten]]*
* 1920: *[[Kaksen på Øverland]]*
* 1926: *[[Simen Mustrøens besynderlige opplevelser]]*
* 1927: *[[Fjeldeventyret]]*
* 1927: *[[Syv dager for Elisabeth]]
* 1932: *Fantegutten*
* 1939: *Valfångare*
* 1943: *Den nye lægen*

;Scenografi
* 1937: *Fant''

## Eksterne lenker
*
André Bratten

**André Bratten** (født 9. oktober 1987) er en norsk musikkprodusent innen electronica/house/techno. Han er del av den norske «Oslo-disco»-scenen. 

I 2013 kom Brattens første album *[[Be A Man You Ant]]* ut på plateselskapet Full Pupp. I anmeldelsen av albumet omtaler *[[Dagbladet]]* ham som Oslos nye «diskoprins». Han ga ut sitt andre album *Gode* i november 2015. For albumet fikk han Spellemannprisen 2015 i klassen elektronika/dancemusikk. I 2019 ga han ut albumet *Pax Americana* og vant sin andre Spellemannpris under Spellemannprisen 2019 i klassen elektronika. Han ble også nominert til Spellemannprisen 2022 for albumet *Picture Music* fra 2022.

## Diskografi
* *[[Be A Man You Ant]]* (Full Pupp, 2013)
* *Gode* (Smalltown Supersound, 2015)
* *Pax Americana*  (Smalltown Supersound, 2019)
* *Picture Music*  (Smalltown Supersound, 2022)

## Referanser
Be A Man You Ant

***Be A Man You Ant*** er debutalbumet til André Bratten. Det ble gitt ut på plateselskapet Full Pupp i 2013. Han produserte all musikken med en modulær synthesizer og trommemaskin. Albumet ble spilt inn i det samme studioet som Lindstrøm, Todd Terje og Prins Thomas bruker.

Musikken fikk positiv omtale i både norske og utenlandske medier. Dagbladets anmelder Rannveig Falkenberg-Arell skriver at André Bratten har «bygget opp et album der åpne lag av repetitive beats og boblende, korte melodimønstre ofte danner underlaget for mer vandrende synthlinjer». Hun skriver videre: «Tempoet og intensiteten er behersket, men disse instrumentalene blir aldri stillestående. Stadig beveger de seg sømløst videre; med en pitch- eller klangendring her, og et nytt element der.» Hun gir albumet terningkast fem. «Aegis» ble positivt omtalt av Pitchforks anmelder Mike Powell, for sporet viser at «Bratten, som Lindstrøm eller Todd Terje, vet hvordan han lager regnbuer ut av et smalt spektrum av lyd».

## Sporliste
1. «Be A Man You Ant» (6:24)

2. «Reidars Theme» (6:28) 	

3. «Aegis» (8:56) 	

4. «Libra» (6:57) 	

5. «Stille Sortie» (4:27) 	

6. «I Am Square» (7:44) 	

7. «Second Steepest» (2:37) 	

8. «Links» (7:47) 	

9. «Aegis» (Extended Version) (10:04)

## Referanser


## Eksterne lenker
*
Sveaskog

**Sveaskog** er Sveriges største skogeier og er eid av den svenske staten.

## Virksomhet
Sveaskog eier 41 millioner dekar areal, hvorav ca. 31 millioner dekar er produktiv skogsmark, noe som gjør selskapet til Sveriges største skogseier med en andel på 14 prosent. Sveaskog er en stor leverandør av tømmer, massevirke og flis til den svenske masse-, papir- og sagbruksindustrien og av biobrensel til energiselskaper. Selskapet leier også ut areal til vindkraft, samt skog og vann til jakt, fiske og naturturisme. For å styrke det private skogbruket i utkantstrøk selger Sveaskog stadig skogseiendommer i ulike deler av landet.

Administrerende direktør i Sveaskog er siden 2011 Per-Olof Wedin. Tidligere statsminister Göran Persson er styreleder fra 16. april 2008.

Datterselskapet Svenska Skogplanter AB driver hovedsakelig med skogplanter og skogforyngelse.

## Historie

Sveaskog er 100% eid av den svenske staten og ble skilt ut fra det som tidligere het *[[Domänverket]]*. Domänverket forvaltet i mange år all statlig skog, både den som ble drevet kommersielt og den som var vernet. Domänverket hadde i prinsippet ansvar for alt oppsyn i nasjonalparker og naturreservater gjennom sin oppsynsmenn. Denne virksomheten ble overført til Naturvårdsverket og länsstyrelsene (fylkesmannen). I 1993 ble daværende Domänverket til **Assi Domän** ved at **Domän AB** kjøpte **Assi AB** (Aktiebolaget Statens Skogsindustrier). Masseindustrien ble solgt utover på 90-tallet og i 2001 ble Sveaskog dannet ved at staten kjøpte aksjene i Assi Domän. Sveaskog eier fremdeles flere sagbruk og i tillegg til forvaltning av egen skog blir det også kjøpt tømmer fra private skogbrukere.

Sveaskog eier 50 % av aksjene i Setra Group som er den største treindustribedriften i Sverige.

## Se også
*Statsskog

## Referanser


## Eksterne lenker
*
Norges ambassade i Abidjan

**Norges ambassade i Abidjan** ble nedlagt i 2011 på en tid da det var meget uro i hovedstaden. Den hadde adresse Immeuble N'Zarama, Boulevard Lagunaire
Abidjan, Côte d'Ivoire.  Etter at Norge og Elfenbenskysten fikk diplomatiske forbindelser i 1964 var her en ambassade. Ambassadørene til Elfenbenskysten var
*1964–1969 Nicolay Alfred Fougner
*1969–1974 Per Thee Nævdal
*1975–1981 Monrad Helle
*1982–1986 Leif Edward Edwardsen
*1987–1992 Kjell Østrem
*1993–1997 Jan Nærby
*1998–2001 Lars Tangeraas
*2002–2006 Odd-Egil Andhøy
*2007–2010 Merete Lundemo

## Referanser
Merete Lundemo

**Merete Lundemo** (født 18. juni 1964 i Narvik) er en norsk diplomat.

Etter studier i statsvitenskap ved Universitetet i Oslo tok hun Utenriksdepartementets aspirantkurs i 1992.

## Posteringer
* 1988–1992 jobb i UD
* 1992–1995 2. sekretær ved Norges ambassade i Caracas i Venezuela
* 1995–1998 1. sekretær ved Norges faste utsending til FN i Genève
* 1999 rådgiver i flyktningesaker for Bistandsdepartmentet
* 2001–2002 spesialrådgiver for Det internasjonale forbundet av Røde Kors- og Røde Halvmåneforeninger, herunder politisk rådgiver for Astrid Nøklebye Heiberg som var president
* 2002–2005 konsulent ved Norges faste delegasjon i Genève
* 2005–2006 underdirektør UD
* 2006–2007 ambassaderåd ved Norges faste delegasjon i Genève
* 2007–2010 ambassadør ved Norges ambassade i Abidjan, sideakkreditert til Burkina Faso, Gambia, Guinea, Liberia, Mali, Senegal og Sierra Leone.
* 2010–2013 ministerråd ved Norges ambassade i København
* 2013– ambassadør ved Norges ambassade i Dhaka i Bangladesh

## Referanser
Mens far var på Grini

***Mens far var på Grini*** er en norsk dramaserie for barn og unge som ble sendt på NRK Fjernsynet i 1977. Serien skildret barns forhold i krigsårene i Norge 1940–1945. Den var bygd på Solveig Riktors bok med samme tittel og var én av de første TV-seriene som viste okkupasjonen av Norge fra barns perspektiv. 

## Handling
Serien skildret barns forhold under krigen 1940–1945. Historien tar utgangspunkt i Rolf Riktors far, som ble arrestert og sendt på Grini fangeleir. Moren reiser til Oslo for å lete etter ham og får anledning til å besøke ham på Grini. Barna derimot får ikke anledning til å treffe fanger. 

Serien var laget med tanke på å brukes i skolen for å gi barn innsikt i okkupasjonshistorien.

## Episoder
# «Gestapo kommer»
# «Lapskaus på trappen»
# «Besøket i fengselet»

## Skuespillere
* Cotty Stenby … Moren
* Nils Caspersen … Faren
* Bård Skift … Per
* Jørgen Resch … Arne
* Kristin Henriksen … Gerd
* Mona Henriksen … Gro
* Hege Henriksen … Britt

## Litteratur
* 

## Referanser


## Eksterne lenker
*
Krimp! (tidsskrift)

***Krimp!*** var et norsk tidsskrift for klatring som kom i 10 utgaver i perioden 2002–2005 med et opplag per utgave på 2000. Krimp! ønsket å skape en alternativ beskrivelse av klatresporten, sammenlignet med andre klatreblader. Bladets faste medarbeidere var Marius Morstad, Gry Hansen, Leif Henning Broch Johnsen og Hanne Brochmann.

## Referanser


## Eksterne lenker
*
Daniel Avery

**Daniel Avery** (født 30. september 1986) er en engelsk DJ og musikkprodusent innen electronica/house/techno. 

Han har gitt ut en rekke singler og EP-er. I 2013 kom debutalbumet *[[Drone Logic]]* ut på plateselskapet Phantasy Sound. 

## Referanser


## Eksterne lenker
* 
* 
*
Naturvårdsverket

**Naturvårdsverket** er et svensk statlig forvaltningsorgan innen miljøområdet, og skal være en drivende og samlende kraft innen miljøarbeidet. Etaten skal bidra til å fremme en bærekraftig utvikling med utgangspunkt i den økologiske dimensjonen. De miljømålene og -strategiene som Riksdagen fastsetter skal være veiledende i arbeidet. Etaten som ble dannet i 1967, ligger under Miljödepartementet.

Naturvårdsverkets hovedoppgaver er å:
*veileder andre sentrale, regionale og lokale myndigheter i miljø- og tilsynsspørsmål
*fremme saker for domstolene og følge med på hvordan lovverket innen miljøområdet utvikles
*foreslå endringer i lover og andre miljøpolitiske styringsmidler
*overvåke og rapportere om miljøets tilstand
*ta initiativ til forskning og innhente kunnskap
*fordele penger til kalking av sure innsjøer og vannveier, skjøtsel av vernede områder, kommunenes klimainvesteringsprogrammer og etterbehandling og restaurering av forurenset grunn
*verne land og vann
*ansvar for spørsmål og jakt og vilt
*ansvar for avfallsspørsmål

Naturvårdsverket har totalt 530 ansatte  og ledes av en generaldirektør som oppnevnes av regjeringen.

## Naturvårdsverkets bibliotek
Naturvårdsverket har et bibliotek med svensk og internasjonal miljøinformasjon som er tilgjengelig for allmennheten. 

## Jaktregisteret
Naturvårdsverket har fra 2000 ansvar for jaktregisteret og administrerer det statlige jaktkortet.

## Årets naturfotograf
Naturvårdsverket har hvert år siden 1990 utpekt *Årets naturfotograf*.

## Referanser


## Eksterne lenker
*
Marinbasen

**Marinbasen** er en avdeling i Svenska marinen, opprettet i 2005 og forlagt til Karlskrona orlogsstasjon i Karlskrona i Blekinge. Avdelingen er organisert i en stab og to bataljoner: Sjöinformationsbataljonen og Basbataljonen.

## Oppgaver
Marinbasens oppgaver er blant annet å:

* Overvåke det svenske sjøterritoriet
* Utdanne rekrutter til sjøavdelinger
* Støtte de marine avdelingene med teknisk tjeneste
* Utdanne hjemmeverns- og øvrig frivilligpersonal
* Utvikle den marine infrastrukturen

## Eksterne lenker
*
Karlskrona orlogsstasjon

**Karlskrona orlogsstasjon** (svensk: *Karlskrona örlogsbas*) er en orlogsstasjon i Karlskrona i Blekinge. Stasjonen ble anlagt på slutten av 1600-tallet som base for Svenska marinen. 

## Referanser


## Eksterne lenker
*
Paleo-indianere

**Paleo-indianere** er en betegnelse på de første menneskelige innvånere; de som ankom og til sist bosatte seg i Amerika. Det skjedde anslagsvis i de siste stadier av kenozoiske istid (sen pleistocen). Bevis antyder de første mennesker, jegere av store dyr, kom til Amerika ved å krysse Beringstredet fra Eurasia og over til Nord-Amerika på en land- og isbro (som kalles Beringlandbrua) som eksisterte i tidsrommet  f.Kr. Deres nærmeste slektninger lever i nordøstre Asia, men det er uklart om de i sin tur var østasiater eller vestasiater.

Betegnelsen «paleo-indianere», eller «paleoamerikanere», er sammensatte fra forstavelsen *paleo-* som kommer fra det greske adjektivet παλαιός, *palaios*, i betydningen «gammel». Betegnelsen paleo-indianere benyttes særskilt for den littiske perioden i den vestlige halvkule og er adskilt fra betegnelsen paleolitikum.

## Referanser
Anna Rytter

**Anna Rytter** (født 7. februar 1978) er en dansk sosialarbeider, kurs- og foredragsholder, politisk aktiv på venstresiden. Hun har sittet som medlem av Odense Byråd for Enhedslisten og fikk mye medieoppmerksomhet i Danmark da hun som muslim og «universitetsuddanned blondine» i 2010 ville bli folketingsrepresentant for partiet.

Rytter er universitetsutdannet i filosofi og historie, og har blant annet vært medlem i styret for Statens Kunstfond og Statens Kunstråd. Hun konverterte til islam i 1996, og beskriver seg selv som en sekulær muslim. Hun har ved flere anledninger redegjort for sitt politiske syn ut fra sitt ståstedet som muslim og sosialist.

Rytter har vært medlem av Enhedslisten siden 2002, og satt sammen med ELs Per Berga Rasmussen i Odense byråd fra 2005 til 2009. I løpet av nominasjonsprosessen foran folketingsvalget i 2011 fikk hun en mindre framtredende plass blant partiets kandidater, og ble ikke valgt..

Etter å ha bodd 15 år i Odense har hun bosatt seg med familien på Østerbro i København.  
 
## Referanser


## Eksterne lenker
* Om Anna Rytter på alltinget.dk 
* Presentasjon av Anna Rytter på Aiminds nettsider
Camelot

**Camelot** er i keltisk mytologi Kong Arthurs slott. Det var Arthurs viktigste slott og det var her det runde bord fantes. 

Det er mange teorier om hvor Camelot lå, men hele forestillingen er trolig rent mytisk. 

Camelot kan også ha vært selve byen der Kong Arthur hadde sitt slott ved samme navn. Dette baseres på en gammel tekst fra 800-tallet som sier at Arthur red inn i Camelot, bandt sin hest ved et hus og møtte sinn venn Merlin utenfor Camelots slottsporter. 

## Kilder
* 
*  Camelot i Den Store Danske Encyklopædi
Aphrodite (sang)

«**Aphrodite**» er en sang av den australske sangeren Kylie Minogue fra hennes ellevte studioalbum *[[Aphrodite (album)|Aphrodite]]* (2010). Sangen ble skrevet av Nerina Pallot og produsert av Andy Chatterley.

## Informasjon
«Aphrodite» ble skrevet av den britiske sanger og låtskriver Nerina Pallot og produsert av hennes mann Andy Chatterley. Sangen ble tatt fra studioalbumet med samme navn, som ble utgitt den 5. juli 2010. Minogue spilte inn vokal i juli 2009 i London, der hun også spilte inn sangen «Better than Today» for samme album. Sangen fikk generelt god anmeldelser fra kritikere og ble også inkludert på EP-en *[[A Kylie Christmas]]*, som ble utgitt den 1. desember 2010. Sangen ble også inkludert på spillelisten under turneen ** og ble fremført som den første sang.

## Komposisjon
«Aphrodite» er en dansepop-sang som inneholder mange elektroniske elementer. Minogue skildrer seg selv som Afrodite, den greske gudinnen for kjærlighet, skjønnhet og glede.

## Listeplassering
«Aphrodite» nådde nummer seks i Belgia på Ultratip Flandern den 26. mars 2011, selv om sangen ble ikke utgitt som en singel. Sangen nådde også nummer 25 på Belgian Airplay Chart den 12. mars 2011 og tilbrakte to uker på hitlistene.

## Medlemmer
*Kylie Minogue – vokal, bakgrunnsvokal
*Nerina Pallot – låtskriver, produksjon, bakgrunnsvokal, gitar
*Dave Emery – produksjon
*Andy Chatterley – trommer
*Stuart Price – produksjon, miksing

## Referanser


## Eksterne lenker
* Den offisielle nettsted til Minogue
Folsomkulturen

**Folsomkulturen** er en forhistorisk tidlig indianerkultur som dateres til cirka 10&nbsp;000–8&nbsp;000 f.Kr. Den er oppkalt etter Folsom i Union County i New Mexico, et funnsted oppdaget i 1908 der man i 1926 under arkeologiske utgravninger fant blant annet spydspisser fra denne tidsperioden. *Folsomspisser* er ved karbon 14-metoden blitt datert til 8000-tallet f.Kr. 

Folsomspissen antas å ha vokst fram av Clovisspissen, og var kortere og lettere, riflet i nesten hele sin lengde og med sin maksimale bredde relativt nær den lett avkortede spissen. Det mindre formatet kan meget vel ha kommet av at man var gått over til en ny type byttedyr.

## Litteratur
* Jack L. Hoffman: «Folsom Complex», i: Guy Gibbon: *Archaeology of Prehistoric Native America*, New York, Garland Publishing, 1998, ISBN 0-8153-0725-X, s.&nbsp;280 f.
* Brian Fagan: *Ancient North America*. London and New York, Thames and Hudson Ltd, 1991, ISBN 0-500-27606-4, s.&nbsp;77 ff. 
* Grahame Clark: *Människans äldsta historia* (1969)
* Erik Englund og Yvonne Wennström: *Indianernas När Var Hur* (1981)
Kiva

:*For organisasjonen som formidler mikrolån, se [[Kiva Microfunds]].*

**Kiva** er en plass for religiøse seremonier hos puebloindianerne, deres forløpere anasaziene, og også hos visse andre moderne indianerstammer.

De er bygget som en rund brønn med tak. I taket fantes et hull der man gikk inn med hjelp av en stige.

## Eksterne lenker
* 
*  La Kiva tradicional de Oscar Freire
Kjell Østrem

**Odd Kjell Østrem** (født 3. oktober 1932, død 14. oktober 2014) var en norsk diplomat fra Tau i Strand kommune i Rogaland.

I 1956 ble han uteksaminert fra Norges Handelshøyskole om siviløkonom. Han fikk senere fransk statsstipend for å studere i Aix-en-Provence i Frankrike. Han arbeidet innen shippingbransjen før han ble knyttet til den norske ambassaden i Rabat (Marokko) i 1959. I 1966 hadde han gjennomført Utenriksdepartementets aspirantkurs, og tjenestegjorde deretter ved ambassadene i Reykjavík, i Praha og ved den norske NATO-delegasjonen i Brussel. Han ble utnevnt til ambassadør i Abidjan, Elfenbenskysten i 1987 og var senere ambassadør til Marokko og til Tunisia.

Kjell Østrem var kommandør av St. Olavs Orden (1995).

## Posteringer
* 1959–1964 Norges ambassade i Rabat, Marokko
* Fra 1966 ved ambassadene i Reykjavik og Praha
* 1975–1983 ambassaderåd og ministerråd ved Norges delegasjon til NATO i Brussel
* 1983–1987 underdirektør i UDs politiske avdeling
* 1987–1992 ambassadør til Elfenbenskysten (Abidjan). Sideakkrediert til Bamako, Banjul, Conakry, Dakar og Monrovia
* 1993–1994 ambassadør til Marokko (Rabat)
* 1994–1999 ambassadør til Tunis (Tunisia), sideakkreditert til Alger og Tripoli

## Referanser
Jade (andre betydninger)

**Jade** kan vise til:

*Jade – en bergart
*Jade (elv) – en elv i den tyske delstaten Niedersachsen
*Jade (navn) – et kvinnenavn
*Yade – en sjokolade fra Nidar
Kelvin (navn)

**Kelvin** er et engelsk mannsnavn dannet av navnet på elven Kelvin i Skottland.

## Etymologi
*Kelvin* har opprinnelse i navnet på elven Kelvin som renner gjennom Glasgow i Skottland. Elvens navn har antakelig opprinnelse i gæliske *caol abhainn*, «smalt vann».

## Utbredelse
Navnet er kjent brukt i England fra 1920-tallet.

|}

## Kjente personer med navnet
Personene i listen er ordnet kronologisk etter fødselsår.
* Kelvin Lancaster (f. 1924), amerikansk økonom
* Kelvin MacKenzie (f. 1946), britisk journalist
* Kelvin Thomson (f. 1955), australsk politiker
* Kelvin Sampson (f. 1955), amerikansk baskettrener
* Kelvin Chapman (f. 1956), baseballspiller
* Kelvin Moore (f. 1957), utøver i australsk fotball 
* Kelvin Ransey (f. 1958), amerikansk basketballspiller
* Kelvin Bryant (f. 1960), utøver i amerikansk fotball 
* Kelvin Tatum (f. 1964), TV-vert
* Kelvin Martin (f. 1965), utøver i amerikansk fotball
* Kelvin Pritchett (f. 1969), utøver i amerikansk fotball
* Kelvin Anderson (f. 1972), utøver i amerikansk fotball
* Kelvin Kinney (f. 1972), utøver i amerikansk fotball
* Kelvin Cato (f. 1974), amerikansk basketballspiller
* Kelvin Davis (f. 1976), fotballspiller
* Kelvin Tan Wei Lian (f. 1981), singaporsk sanger
* Kelvin Kight (f. 1982), utøver i amerikansk fotball
* Kelvin Hayden (f. 1983), utøver i amerikansk fotball
* Kelvin Ramirez (f. 1983), bryter
* Kelvin Fletcher (f. 1984), engelsk skuespiller
* Kelvin Yondan (f. 1984), fotballspiller
* Kelvin Wilson (f. 1985), engelsk fotballspiller
* Kelvin de la Nieve (f. 1986), idrettsutøver
* Kelvin Sheppard (f. 1988), utøver i amerikansk fotball
* Kelvin Etuhu (f. 1988), nigeriansk fotballspiller
* Kelvin de la Cruz (f. 1988), baseballspiller
* Kelvin Beachum (f. 1990), utøver i amerikansk fotball
* Kelvin Mateus de Oliveira (f. 1993), fotballspiller
* Kelvin Newman, amerikansk markedsstrateg
* Kelvin Okafor, britisk kunstner

## Referanser


## Eksterne lenker
Arild Vist

**Arild Vist** (født 29. november 1953) er en norsk gårdbruker, politimann og politiker (Ap).

Han har sin yrkesbakgrunn fra politiet. Vist var vaktleder og operasjonsleder ved Steinkjer politistasjon 1992–1995, lensmannsførstebetjent på Inderøy 1995–1998 samt lensmann på Inderøy 1998–2010. Han overtok morfarens gård Ferstad på Inderøy i 1990.

Vist var ordfører i Inderøy kommune 1988–1990 og personlig rådgiver for statsråd Kari Gjesteby i Justis- og politidepartementet 1990–1991.

## Referanser
Lardal barneskole

**Lardal barneskole** er en barneskole i Svarstad i Larvik kommune. Skolen ble vinteren 2016 sammenslått med Lardal ungdomsskole til Lardal skole. Navnene på skolene brukes ofte fortsatt, men de styres under Lardal skole.

## Se også
* Lardal ungdomsskole

## Referanser
Fetsund nye bru

**Fetsund nye bru** er ei veibru langs riksvei 22 som krysser Glomma mellom tettstedene Fetsund og Østersund i Lillestrøm kommune i Akershus. Den er 595 meter lang, med lengste spenn på 90 meter.

Den nye veibrua ble påbegynt i 1954 og ble åpnet av kong Olav V den 12. desember 1959.  Den ligger noen hundre meter nedstrøms for jernbanebrua Fetsund bru som til da hadde vært kombinert vei- og jernbanebru. Ny bru hadde lenge vært nødvendig fordi den gamle brua var konstruert for bare tre tonns akseltrykk. 

Statens vegvesen region øst gjennomførte i 2012 en mulighetsstudie for ny veibru i Fetsund (nyere enn Fetsund nye bru). Den planlegges å bygges 2025-2027.

## Se også
*Liste over broer i Norge
*Liste over broer i Norge etter lengde

## Referanser


## Litteratur
*Kulturnett Akershus: Brubygging over Glomma
Jade (navn)

**Jade** er et nyere engelsk og fransk kvinnenavn dannet av navnet på bergarten jade. Navnet betyr «flanke», etter troen på at steinen kunne kurere nyrekolikk. Navnet brukes også som mannsnavn, men svært sjeldent.

## Etymologi

*Jade* er dannet av navnet på bergarten jade, som igjen har fått navn etter franske *le jade*. Dette var en feilaktig omskriving av *l'ejade* som var den franske formen av det spanske uttrykket *(piedra de la) ijada*. Uttrykket betyr «flanke(-stein)» og refererer til troen på at jade kunne kurere nyrekolikk. Det spanske ordet *ijada* er dannet av latinske *ilia*, som betyr «flanker».

## Utbredelse
Navnet har vært mest utbredt fra 1970-tallet og utover. Det er mest brukt i fransk- og engelsk-talende land. Varianten *Jada*, og den italienske formen *Giada* er også en del brukt. *Jade* har finsk navnedag 9. juli, men er ikke blant de vanligste navnene i Finland.

|}

## Kjente personer med navnet
Personene i listene er ordnet kronologisk etter fødselsår.
### Kvinner
* Jade Snow Wong (f. 1922), forfatter
* Jade Jagger (f. 1971), franks-engelsk modell
* Jade Arcade (f. 1971), tatovør
* Jade Kwan (f. 1979), sanger
* Jade Alexis (f. 1979), personlig trener
* Jade Villalon (f. 1980), sanger
* Jade Anderson (f. 1981), sanger
* Jade Goody (1981&ndash;2009), engelsk forretningskvinne
* Jade North (f. 1982), fotballspiller
* Jade Seah (f. 1983), modell
* Jade Harlow (f. 1983), skuespiller
* Jade Williams (f. 1984), skuespiller
* Jade Uru (f. 1987), roer
* Jade Ewen (f. 1988), skuespiller
* Jade McSorley (f. 1988), modell
* Jade Ramsey (f. 1988), skuespiller
* Jade Barbosa (f. 1991), brasiliansk turner
* Jade Thompson (f. 1991), modell
* Jade Jones (f. 1993), sanger
* Jade Faulkner (f. 1993), turner
* Jade Howard (f. 1995), svømmer
* Jade Pettyjohn (f. 2000), skuespiller
* Jade Berreau, modell

### Menn

* Jade Puget (f. 1973), amerikansk musiker
* Jade Dernbach (f. 1986), sørafrikansk cricketspiller

## Annen bruk av navnet
* Norwegian Jade, cruiseskip

## Referanser


## Eksterne lenker
Bruno Jerup

**Bruno Jerup Nielsen** (født 29. september 1957 i Skagen) er en dansk lærer og politiker, tidligere folketingsmedlem for Enhedslisten. Jerup var medlem av partiets første folketingsgruppe, og satt i Folketinget fra 21. mars 1994 til 10. mars 1998. Han har vært medlem av regionsrådet i Region Sjælland fra 15. november 2005. Han har også vært medlem av hovedstyret og forretningsutvalget i Enhedslisten.

Jerup gikk ut fra Frederikshavns Gymnasium i 1977 og ble cand.scient. i fysikk og matematikk fra Aarhus Universitet i 1986.

Som nyutdannet begynte han i 1987 å undervise på Ingeniørhøjskolen Århus Teknikum. Senere underviste han på Randers Statsskole fra 1986 til 1987, Viborg Amtsgymnasium fra 1988 til 1989 og Langkær Gymnasium & HF fra 1989 til 1994.

Da han studerte ved Aarhus Universitet var han aktiv i studentpolitikken og ble medlem av Studenterrådet ved matematik og fysik i 1979. I 1982 ble han formann for det samlede Studenterråd ved Aarhus Universitet.

Han var også aktiv i styret, distriktsledelsen og forretningsutvalget i Kommunistiske Studenter og Danmarks Kommunistiske Parti. I 1989 ble han medlem av ledelsen i det den gang nystiftede Enhedslistens Århus-avdeling og fra 1990 til 1994 satt han i ledelsen av partiet i Århus Amt. Fra 1991 til 1997 var han også medlem av partiets hovedstyre.

Ved det danske kommune- og regionvalget i 2013 var han Enhedslistens førstekandidat for Region Sjælland og ble valgt inn i Regionsrådet. I det daglige arbeider han (2013) som gymnaslærer og underviser i fysikk og matematikk.
 
## Referanser


## Eksterne lenker
* 
*  Om Bruno Jerup på Region Sjællands nettsider (besøkt 29. november 2013)
Abrahallen

**Abrahallen** er en fotballhall på Sveberg i Malvik kommune i Trøndelag. Den opprinnelige hallen ble bygget som en overtrykkshall av plast i 1996 etter initiativ fra Malvik Idrettslag og Jens Brattgjerd, eier av firmaet ABRA Kulelagersenteret. Hallen fikk navn etter Brattgjerds firma som takk for at han var med på å finansiere byggingen. Fotballklubben , som i flere år hadde benyttet hallen til trening på vinteren, kjøpte hallen i 2001.

## Kollapser og ny hall
Den 3. januar 2009 kollapset den opprinnelige hallen etter flere døgn med kraftig snøfall over Trondheimsregionen. Hallen ble gjenreist med ny plastduk i august samme år.

I romjula 2011, under stormen Dagmar, kollapset hallen nok en gang. Etter at hallen hadde kollapset to ganger på tre år, ble det besluttet å bygge en mer solid hall av stål etter modell av Bankhallen på Melhus. Den nye stålhallen ble innviet den 24. november 2013.

## Brukere
Hallen brukes først og fremst til trening, både av Rosenborg og av lokale klubber som Hommelvik IL og Malvik IL.

Malvik IL arrangerer også den årlige Malvikcupen i Abrahallen. Dette er Norges største innendørs fotballcup.

I 2010 spilte Ranheim sine seks første hjemmekamper i Adeccoligaen i hallen, mens deres egen hjemmebane ble oppgradert til å møte NFFs krav til spill i Adeccoligaen.

## Referanser